बावजूद इसके कि मोदी-शाह के पराक्रमी फ़ैसलों को चुनौती देने लायक सियासतदां अब भाजपा में हैं ही कहां, मुझे लगता है कि क़रीब 57 प्रतिशत मौजूदा सांसदों को धकियाने का जोख़िम दोनों के लिए ख़ासा बड़ा है। इसका अंतिम खाका तो दिसंबर में चार राज्यों के चुनाव निबट जाने के बाद ही तैयार होगा, मगर पिछले तीन महीने से भाजपा के गर्भ-गृह में चल रही 2019 की तैयारियों के जानकार कहते हैं कि पार्टी की शिखर जुगल-जोड़ी अभी तो किसी की सुनने को तैयार नहीं है।